cyanic-selkie/wikianc huggingface dataset:
БНМАУ-аас ЗХУ-д үзүүлсэн тусламж
Дайны үеийн байдлыг харгалзан авто тээврийг гагцхүү цэргийн ба улсын онц чухал тээвэрт ашиглах болов. Үүнтэй холбогдуулан албан газруудын мэдэлд байсан холын тээвэрт хэрэглэгддэггүй ачааны автомашинуудыг сэлбэг хэрэглэлийн нь хамт СнЗ-ийн мэдэлд шилжүүлж, хотын дотор машинаар аар саар ачаа тээвэрлэх, автомашины шатахуун, тослох материалыг хувь хүнд худалдахыг зогсоож, автомашинд зарцуулах шатахууны сар улирлын нормыг эрс хорогдуулжээ.
Дайны жилүүдэд автомашины тоо бараг нэмэгдээгүй боловч авто тээвэр улсын нийт ачаа тээврийн 30 хувийг биелүүлж, нийслэл хот, аймгуудын хоорондын шуудан харилцаа, хүн тээвэрлэлтэд гол үүрэг гүйцэтгэсээр байв. ЗХУ-аас Улаанбаатар, Алтанбулаг, Сүхбаатар-Наушка, Цагаан нуураас Зөвлөлтийн хил хүртэлх засмал зам барьж, манай улсад шилжүүлсэн нь ачаа тээвэрлэлтийн эргэлтийг түргэтгэхэд тус дөхөм болжээ.
Дайны жилүүдэд улсын зарлагын төсвийн 30-50 орчим хувь нь улсыг батлан хамгаалах хэрэгт зориулагдаж байв. Цэргийн зардалд 1941-1945 онд улсын төсвөөс 487 сая төгрөг зарцуулсан бөгөөд энэ нь УААА-д зарцуулснаас даруй 3 дахин их байв. Тухайлбал: 1943 оны 3 дугаар сарын 16-ны өдрийн АСнЗ-ийн 17 дугаар хурлын тогтоолоор МАХЦ-ийн мөн оны төсвийг 68 сая төгрөгөөр баталжээ. 1944 онд улсын төсвийн орлогыг 225.700.000 төгрөгөөр, зарлагыг 224.535.000 төгрөгөөр баталжээ.
Дайны дараа Зөвлөлтийн Засгийн газар дэлхийн II дайны жилүүдэд үзүүлсэн Монголын ард түмний тусламжийг “Тус хоёр орны ах дүүгийн найрамдлын мөн чанарыг илтгэн харуулсан түүхэн ач холбогдолтой, ядрах цагт нөхрийн чанар танигдав” гэж өндөр үнэлсэн билээ.
Эшлэл
Ангилал:БНМАУ-Зөвлөлтийн харилцаа Ангилал:тусламж
Борис Смирнов
Борис Федорович Смирнов (1912.04.04. Петербург – 1971.05.03.Москва) – ЗХУ-ын ардын урлаг судлаач, хөгжмийн зохиолч. 1912 оны 4-р сарын 4-нд Петербург хотноо төржээ. 1939 онд Ленинградын (хуучнаар) Н.А.Римский-Корсаковын нэрэмжит хөгжмийн дээд сургуулийг хөгжмийн зохиолч мэргэжлээр М.Ф.Гнесины ангид төгсжээ. 1940-1946 онуудад Монголын Хөгжимт драматик театрт хөгжмийн зохиолч, хөгжмийн сургагч багшаар ажиллаж байв. 1946-1953 онд Москвагийн хөгжмийн дээд сургуулийн дэргэдэх ардын хөгжмийн тэнхимд эрдэм шинжилгээний ажилтан, 1952-1955 онд баримтат киноны төвд хөгжмийн ахлах редактороор ажиллаж байжээ. Тэрээр орос ардын олон тооны дуунуудыг цуглуулан бичиж, хэвлүүлж байжээ.
Уран бүтээл
болон оросын кино, жүжгийн хөгжим бичсэн ажээ.
Утга зохиол
Ангилал:ЗХУ-ын хөгжмийн зохиолч Ангилал:Ардын урлаг судлаач Ангилал:Зөвлөлтийн иргэн Ангилал:Оросууд Ангилал:1912 онд төрсөн Ангилал:1971 онд өнгөрсөн
Нямц тойрог
Нямц тойрог (Judeţul Neamţ [] ) — Румыны дөчин нэгэн тойргийн нэг. 470.766 хүнтэй.
Гуннар Нордаль
Гуннар Нордаль (Gunnar Nordahl, 1921 оны 10 сарын 19 – 1995 оны 9 сарын 15) нь Шведийн хөлбөмбөгчин байв. Италийн Милан багийн бүрэлдэхүүнд 1949-1956 онуудад тоглож, 2 удаа Скудетто (Италийн аварга) хүртэж, Сери А-гийн түүхэнд хамгийн олон буюу 5 удаа лигийн хамгийн олон гоол оруулсан тамирчнаар (Капоканнониери) тодорч байсан түүнийг Шведийн бүх цаг үеийн шилдэг хөлбөмбөгчдийн нэгт зүй ёсоор тооцдог билээ.
Ангилал:1921 онд төрсөн Ангилал:1995 онд өнгөрсөн Ангилал:Шведийн хөлбөмбөгчин Ангилал:Шведийн олимпын аварга Ангилал:Шведүүд
Эзекил Фрайерс
Эзекил Дэвид Фрайерс (Ezekiel David Fryers; 1992 оны есдүгээр сарын 9-нд Манчестер хотод төрсөн), Зеки Фрайерс (Zeki Fryers) — Английн хөлбөмбөгчин бөгөөд «Кристал Пэлас» багт хамгаалагчаар тоглодог.
2014 оны есдүгээр сарын 1-нд «Кристал Пэластай» гурван жилээр гэрээлсэн ба тодорхойгүй үнээр нэгдсэн ажээ.
Гэрээ
Үгийн гарал
Энэ үгийн гарвал түүхийг ухан үзвээс “Гэрэгэ” буюу элч этгээдийн эрх сүр, хүчин чадлыг илэрхийлэх нэгэн төрлийн дипломат эрх ямбын үүсгэл болсон зүйлийн нэршилтэй угшил ойр байгаа нь харагддаг юм.
Их хаадын түүхэн дунд улирсан Монгол орны “Гэрэгэ” хэмээх пайз нь угтаа давуу байдал, үл маргах журмаар биелүүлэх эрх олгосон болон түүнийг дагалдан биелүүлэх үүрэг болгосон хэм хэмжээний цогц болж байсан нь тухайн цаг үеэс монгол түмэн гэрээ эрхийн харилцааны талууд болж байсан нь харагддаг билээ.
Их бичгийн хүн Бямбын Ринчений зохиол туурвилыг Гадаад хэргийн сайд асан Ц.Гомбосүрэн гуай эмхэтгэн ном болгож гаргахдаа “Монголын за андгаар буй заа” хэмээн нэрлэсэн нь үгийн үнэт чанар монгол хэлний сангийн далай мэт гүн, тэнгэр мэт өргөн утгыг илэрхийлсэн сайхан нэршил болжээ. Дэлхийн бусад орнуудад: Монгол хэлэнд тус бүр өөрийн нэршилтэй байгаа төдийгүй”За” хэмээх богинохон үг Андгайлан амлахуйн төгс утга болохыг сануулсан байна.
Өөрөөр хэлбэл Гэрэгэ хэмээх үгийн угшилтай Гэрээг байгуулахдаа талууд “За” хэмээн зөвшөөрч, мутрын үсэг зурсан л бол тэр нь уг чанартаа энэхүү гэрээний зүйл заалт бүрийг сахин мөрдөж ажиллахаа тангараглан андгайлж байгаа хэрэг юм.
Гэрээний төрөл
Гэрээг хариу хангалт байгаа эсэхээс нь хамаарч хариу төлбөртэй гэрээ, хариу төлбөргүй гэрээ гэж ангилна.
Жон Акий-Буа
Жон Акий-Буа (John Akii-Bua, 1949 оны 12 сарын 3 – 1997 оны 6 сарын 20) нь Угандын хөнгөн атлетикч, тус улсаас төрсөн Олимпын анхны аварга байв.
Төмөр Өлзийт хаан
Төмөр Өлзийт хаан (, * 1265 оны 10 сарын 15-ий өдөр —1307 оны 2 сарын 10-ий өдөр) нь Юань улсын хоёрдугаар хаан, Их Монгол Улсын зургаадугаар хаан,1294 оны 5 сарын 10 өдөр —1307 оны 2 сарын 10 болтол сууринд заларч байв. Монголоор цолыг Өлзийт хаан гэж хятадаар Чэнзун хэмээн нэрийдэв. Өлзийт хаан бол Чингимийн (Хубилайн хөвгүүн болно) гуравдугаар хөвгүүн болно.
Жон Акий-Буа
Ангилал:400 метрийн саадтай гүйлтийн олимпын аварга Ангилал:Угандын 400 метрийн гүйгч Ангилал:Угандын 400 метрийн саадтай гүйгч Ангилал:Угандын 4х400 метрийн буухиа гүйгч Ангилал:Угандын олимпын аварга Ангилал:Угандын олимпын оролцогч Ангилал:1972 оны зуны олимпод оролцогч Ангилал:1976 оны зуны олимпод оролцогч Ангилал:1980 оны зуны олимпод оролцогч Ангилал:Угандагаас африкийн наадамд оролцогч Ангилал:Хөнгөн атлетикийн африкийн наадмын аварга Ангилал:Угандачууд Ангилал:1949 онд төрсөн Ангилал:1997 онд өнгөрсөн
Төмөр Өлзийт хаан
Амьдрал
thumb|left|250px|right|Даян Их Монгол Улс Төмөр нь Чингимийн 3-р хөвгүүн болон 1265 оны 10сарын 15нд төржээ. Хубилай хааны том хүү Дорж залуу насандаа өөд болсон учир түүний 2 дахь хүү болох Төмөрийн аав Чингим угсаа залгамжлагч хунтайж болсон. Гэвч хүү Төмөрөө 21 настайд нь өөд болжээ. Тэрээр Өвөг эцгийнхээ мөрийг дагаж 1287 онд Наяны бослогыг дархаар явжээ. Тэгээд Төмөр болон Хубилайн түшмэл Төмөртэй хамт Наяныг даржээ. 1293 онд Хубилай Төмөрийг Хархорум хот болон түүний ойр хавын газрын харгалзагчаар тавьжээ.1294 онд Хубилайг нас барсны дараа түүний түшмэлүүд нэн даруй хуралдай зарласан байна.
Чингимийн 2-р хүү Дармабала 1292 онд нас барсан тул түүний хөвгүүн Гамала, Төмөр 2 хаан суурины төлөө өрсөлдөж эхэлсэн. Төмөр хэдийгээр Хубилайн таалсан нэгэн боловч албан ёсоор хаан ширээг өвлөж аваагүй байсан. Тэрээр залуу насандаа архи дарсанд дурлаж ховдог шунахай сэтгэлтэй байсан тул өвөг эцэгтээ зэмлүүлж байсан. Тэр Монгол руу илгээгдэхдээ хэдийгээр өв залгамжлагчийн тамгыг авсан ч, албан ёсоор хаан суудлыг өвлөөгүй. 4-р сарын 14-ний хурилдай дээр санал гаргасан нь Хубилай хаан өөрөө Чингис хааны билэг сургаалыг хамгийн сайн мэддэг хүн хаан болох ёстой гэж хэлсэн тул 2 өрсөлдөхөөр болдог. Төмөрийн уран ярууд түүний ах Гамала нь ялагдсан. Бүх хүмүүс "Төмөр илүү мэдэж байна... тэр бол хаан ширээний жинхэнэ залгамжлагч " хэмээн орилж байв. Зөвлөлийн тэргүүн Баян жанжин нь зөвхөн Хубилай хааны сонголт болох Төмөрийг л дэмжихээ зарлажээ. Төмөрийг Хубилайн бүх түшмэд болон түүний ээж Хөхжин хатан дэмжиж байсан тул Гамала хэдий хаан ширээнд санаархаж байсан ч ялагдсанаа хүлээжээ. Тэрээр түүхэндээ том гавьяа байгуулсангүй, улсаа яг Хубилай хааны өвлүүлснээр нь үлдээж чаджээ. Өлзийт Төмөр хаан нь 1307 оны 2 сарын 10нд таалал төгсчээ. Таалал төгссөний дараа түүнд Хайсан хүлэг хаан Өлзийт хэмээх цолыг нэхэн өргөмжилсөн.
Гэр бүл
Эх: Хөхжин хатан
Үр хүүхэд
Ангилал:13-р зууны ноёрхогч Ангилал:14-р зууны ноёрхогч Ангилал:Алтан ураг Ангилал:Монголын хаан Ангилал:Боржигин Ангилал:Юань улсын хаан Ангилал:1265 онд төрсөн Ангилал:1307 онд өнгөрсөн‎
Өндөрширээт сум
Өндөрширээт сум нь Төв аймгийн сум юм.
Эшлэл
Ангилал:Монголын сум Ангилал:Төв аймгийн сум
Мартин Скорсезе
Мартин Чарльз Скорсезе (Martin Charles Scorsese, 1942 оны арваннэгдүгээр сарын 17-нд төрсөн)   нь Америкийн кино найруулагч, зохиолч, продюсер, жүжигчин, кино судлаач юм. Тэрээр Оскар (2006), Эмми (2011), Алтан бөмбөрцөг (2002, 2006, 2012), БАФТА (1990, 2004) зэрэг кино урлагийн дээд шагналуудыг Итали, Америкийн хар бор энгийн амьдрал, мафи, гэмт хэрэг зэрэг даваа нугачаат түмэн зангилаат амьдралыг олон талаас нь харуулсан шилдэг бүтээлүүдээрээ хүртэж байв.
Скорсезегийн Таксины жолооч (1976), Нью-Йорк дахиад л Нью-Йорк (1977), Ажлын дараа (1985), Догшин бух (1986), Мөнгөний өнгө (1986), Христийн сүүлчийн шаналал (1988), Сайн эрс (1990), Айдсын тохой (1991), Гэнэн хонгор нас (1993), Казино (1995), Кундун (1997), Нью-Йоркийн дээрэмчид (2002), Нисгэгч (2004),  Тэрсүүд үзэлтэн (2006) болон Хараагдсан арал (2010) зэрэг кино бүтээлүүд нь дэлхийн кино урлагийн сод бүтээлүүдэд зүй ёсоор тооцогддог билээ.
Жүжигчин Роберт Де Ниро, Леонардо Ди Каприо, Харви Кэйтель нар нь сод найруулагчийн уран бүтээлүүдтэй салшгүй холбоотой юм.
Холбоос
Ангилал:АНУ-ын жүжигчин Ангилал:АНУ-ын кино найруулагч Ангилал:Алтан бөмбөрцөг шагналтан Ангилал:БАФТА шагналтан Ангилал:Оскарын шагналтан Ангилал:Нью-Йорк хотын хүн Ангилал:Америкчууд Ангилал:1942 онд төрсөн
Бичил одойбух
Бичил одойбух (Ixobrychus minutus) нь Дэглийнхэн овгийн ус гатлагч шувуу бөгөөд Африк, төв ба өмнөд Европ, баруун өмнөд Ази, Мадагаскарт нутагладаг.
Гадаад төрх
Энэхүү жижиг бухшувуу нь 27–36 см урт, далавчаа дэлгэхэд 40–58 см ба 60-150 гр жинтэй. Бичил одойбух богино хүзүү, уртавтар хошуутай ба эрэгчингийн нуруу толгойн орой хар, мөн далавч нь цагаан судалтай хар байдаг. Эмэгчин нь бордуу зүстэй.
Дэд зүйлүүд
Нийт 3 дэд зүйл бий :
Тэд голдуу 4-8 өндөг гаргана. Гол идэш тэжээл нь загас, хоёр нутагтан, шавьж зэрэг юм.
Цахим холбоос
Ангилал:Дэглийнхэн
Tэйлор Лотнер
Холбоос
Ангилал:1992 онд төрсөн Ангилал:АНУ-ын жүжигчин Ангилал:Жүжигчин хүүхэд Ангилал:Дуу оруулагч Ангилал:Америкчууд
Гэлэнхүүгийн Поврон
Гэлэнхүүгийн Поврон (1894 - ?) нь Монголын дуучин юм. Тэрээр хуучин Сайн ноён хан аймгийн Нар Банчин гэгээний шавь, одоогийн Завхан аймгийн Шилүүстэй сумын нутаг Цагаан тохой гэдэг газар 1894 онд малчин ард Гэлэнхүүгийн ууган хүү болон төржээ. Бага наснаасаа дуу сурахыг эрхэмлэн үзэж, нутгийн сайн сайн дуучдаар дуу заалгаж ардын дуу олныг мэддэг болж, тэр үеийн дөрвөн аймаг чуулахад түүнд уригдан дуулж байжээ. Нутгийн хуучцуул Поврон холын дуутай хүн байсан, дэргэд нь чагнахад зөөлөн хонгор дуу сонсогдож байдаг, холоос сонсох тусам улам тодорч байдагсан хэмээжээ. Поврон Өлийн булангаас Хар үзүүр хүрч явсан тэмээг тоорлоход тэмээ тэр дороо ханаран эргэж байсан гэж ярилцана. Тэр газрын багцаа нь хагас өртөө шахам газар шүү дээ. Ер нь нэг хоёр саахалтаас дуулж байх нь яг л дэргэд дуулж байх шиг сонсогдож байдагсан. Харин олон дуу мэддэг хүн байсан юм гэж нутгийнхан нь дурсан ярина. Тэрээр “Их хуур магнай”, “Өндөр сайхан бор”, “Дуртмал сайхан”, “Гайхамшигт”, “Хангайн буурал морь”, “Хошуу цагаан нутаг” зэрэг олон дууг бүрэн түрлэгээр нь дуулдаг байсны дээр хувьсгалын эхэн үед Улаанбаатар хотноо уригдан ирж, УГЖ Дорждагва, алдарт дуучин Пунцаг, Дамчаа, Гончиг нарт “Дуртмал сайхан хүрэнгийн жороо” гэдэг дуу зааж өгсөн нь одоо хүртэл манай уртын дуучид өвлөн дуулсаар байна. Поврон дуучийн шавь Пунцаг, Гончиг, Дамчаа нар “Поврон багш нарийн шуранхайндаа лимбэ шиг, дунд өнгөндөө хонгор дуутай, бүдүүн өнгөндөө их өтгөн дуулдаг байсан, одоо бодоход хоолойн чинээ нь маш өргөн бөгөөд гойд өвөрмөц дуучин хүн байсан” гэж дурсан ярьж байна.
Ангилал:1894 онд төрсөн Ангилал:20-р зуунд өнгөрсөн Ангилал:Монголын дуучин Ангилал:Монголчууд
Ахмад Бямбаа
Ахмад Бямбаа буюу Баасангийн Бямбажав нь цэргийн тангаргаасаа урван японы талд урван очсон урвагч тагнуул хүн юм.
Намтар
Бямбаа нь 1913 онд Дорнод аймгийн Булган сумын нутагт төрсөн. 1926 он хүртэл болон 1928-1931 онд орон нутагтаа малчин байсан ба 1926-1928 онд Баянтүмэнгийн бага сургуульд сурсан. 1931 онд Улаанбаатар хотод цэргийн бэлтгэл сургуульд сурч төгсчээ. 1933 онд Ленинградын морин цэргийн сургуульд явж, 1935 онд өвчний учир буцаж ирсэн байна. Бямбаа Монголын Ардын цэргийн 2-р корпусын 5 дугаар дивизийн 15 дугаар хорооны пулемёт сумангийн штабт, Улаанбаатар хотын 1-р дивизийн 2-р хорооны пулемётын ангид багш, Баянтүмэнгийн дивизийн 15 дугаар хорооны клубын даргаар ажиллаж байсан байна.
Дэслэгч, ахлах дэслэгч цол шагнуулж, 1937 оны нэгдүгээр сард МАХН-д элсч, сангийн эд хогшил эвдэн сүйтгэсний учир 1938 оны нэгдүгээр сард намаас хөөгджээ. Ажил төрөл нь суларч, намаас хөөгдсөний дараа Дорнод аймгийн Булган сумын харъяат эхнэр Лхамсүрэн нь түүнээс салжээ.
Цэргийн ангийн жижүүрийн үүрэг гүйцэтгэж байснаа ашиглан, штабын төмөр авдарт түлхүүр тааруулж, цэргийн нууцад шууд холбогдох 10 ширхэг газрын зургийг хулгайлж, Монголын ардын цэргийн офицерийн зуны бүрэн хувцас, орос винтов буу, сумны хамт, “нагаан” буу, Тамсаг орчмын байлдааны тактикийн дөрвөн хэсэг зураг, нууцлалын зэрэглэлтэй Монголын ардын цэргийн дүрэм, Монгол, Оросын нам төрийн удирдах хүмүүсийн 11 ширхэг гэрэл зураг зэрэгтэйгээр Тамсагаас оргожээ. Түүнийг оргосны дараа эрлийн 4 машин шөнийн цагт зүг чиг алдаж, өөр зүгт явсан ба Монгол улсын хилийн дотор Рашаан бүрд голын орчимд морьтой хоёр цэрэг хөөн ирж, түүний унаж явсан хоёр морийг бууджээ. Бямбаа өвсөн дотор нуугдаж, нөгөө хоёр цэргийн морьдыг буудаж алаад арав гаруй км газар явганаар явж, Манж-Гогийн хилийг давж оржээ. Тэгээд Японы талд биеэ тушааж, авч очсон цэргийн нууцлалын холбогдолтой зураг, тэмдэглэлийг Японы талд өгч, гадаад Монголын эсрэг чармайн ажиллах хүсэл эрмэлзлэлтэйгээ хэлжээ. Япончууд Бямбааг ашиглаж Монгол улс руу ухуулга хийх тал дээр их тус нэмэр болно гэж үзсэн учир энэ талаар төвийн удирдлагын байгууллагадаа санал тавьж илтгэжээ. ҮҮний дагуу Бямбааг 1938 оны 10 сарны 9-нд Чанчуньд хүргэсэн бөгөөд түүнээс хойш Бямбаа японы талд ямар мэдүүлэг өгснийг болон японы тагнуулын байгууллага түүнийг хэрхэн ашиглсан нь тодорхойгүй. Тэрвээр хэрэв Манжуурт хүргэгдвэл япончууд Зөвлөлтийн консулд өгчихөөс тун их айж, өөр хотод хүргэхийг япончуудаас удаа дараа гуйсан байдаг. Зарим нэг мэдээллээр Бямбаа нь 1939 оны Халхын голын байлдаанд оролцож байгаад алуулсан гэж үздэг байна.
Японы тагнуулын олзлогдсон архивийн баримтууд
Мөн тэрээр гэж санал тавьсан байдаг.
Бямбаа нь тухайн үеийн Монголын ардын цэргийн талаар японы тагнуулын байгууллагынханд гэхчлэн цэргийн зохион байгуулалт бүрэлдэхүүнийг тодорхой мэдүүлжээ.
Бямбаа Амар, Лувсаншарав, Догсом, Цэрэндорж, Довчин, Наваан, Дорж, Баасанжав, Элдэв-Очир нарын гэрэл зургийг тайлбар бичигтэйгээр японы талд өгч, улмаар Пэлжидийн Гэндэн, Гэлэгдоржийн Дэмид нарын талаар “Гэндэн, Дэмид нараас хувьсгалын эсрэг төлөвлөгөө биелүүлэхийн тулд боломжтой цаг ирэхийг нууцаар хүлээж байсан юм. Боломжтой цаг гэдэг нь японы цэрэг ЗХУ-тай байлдах, японы цэрэг Хятадад дайн хийх, японы цэрэг Өвөр Монгол орж ирэх явдал байлаа. Өөрөөр хэлбэл японы цэрэг их хэмжээгээр монгол улсын хилд ойртож ирэх явдлыг бололцоотой цаг гэж үзэж байсан юм. Японы цэрэг ирвэл Улаанбаатар хот руу 2-р корпусаар гол хүчээ хийн давшиж ороод ,юуны түрүүн монголд буй зөвлөлтийн улаан армийг устгах, Зөвлөлт Холбоот Улстай байлдах явдалд оролцох төлөвлөгөөтэй. 1935 оны эхний үед хувьсгалын эсрэг нууц төлөвлөгөө бий болсон. 1935-1937 он хүртэл эсэргүү төлөвлөгөө биелүүлэх талаар чармайсан боловч япон улс тэдний төлөвлөгөөг ойлгоогүй юм. Ерөнхий сайд Гэндэн янз бүрийн бололцоо хайж, Зөвлөлтөд суугаа Японы элчин сайдтай уулзахыг хичээж байсан боловч түүний далд бодлого 1937 оны гуравдугаар сарын үед илэрсэн. 1937 оны долдугаар сард үүссэн япон-хятадын дайныг олдошгүй сайн бололцоо гэж үзэж байсан юм. Цэргийн Ерөнхий штабын дарга байсан Малж, Японы цэрэг Өвөр Монголд ороход Замын-Үүдийн хуягт ангийн дарга Жамъянжавт мэдүүлсэн байдаг.
Дээрх мэдүүлгүүд нь үнэн эсэх нь эргэлзээтэй бөгөөд тухайн үед японы талаас монгол руу хийж байсан ухуулгад өргөнөөр ашиглаж байсан баримттай.
Ангилал:1913 онд төрсөн Ангилал:20-р зуунд өнгөрсөн Ангилал:Монголчууд Ангилал:Японы тагнуулч Ангилал:Урвагч Ангилал:Эсэргүү Ангилал:Монголчууд
Маруан Шамах
Маруан Шамах (مروان الشماخ, Marouane Chamakh; 1984 оны нэгдүгээр сарын 10-нд Францын Тоннен хотод төрсөн) — Мароккогийн хөлбөмбөгчин бөгөөд «Кристал Пэлас» болон Мароккогийн шигшээд довтлогчоор тоглодог.
Замнал
Шамах 2000 онд Францын Бордо багт элсэн орж өсвөрийн багт тоглож байгаад 2002-03 улиралд залуучуудын багт дэвшин мэргэжлийн гараагаа эхлүүлж байв. Бордо багт найман жил тоглохдоо хамгийн том гавъяагаа 2007 онд «Францын лигийн цомд» түрүүлэхэд байгуулсан гэдэг. Бордод 230 тоглолтонд оролцохдоо 56 гоол оруулсан Шамахтай 2010 оны тавдугаар сарын 21-нд Арсенал багийн удирдлага арилжаа наймааны фри статусаар дөрвөн жилийн гэрээ байгуулан эгнээндээ элсүүлсэн юм. Премьер лиг урьтал 2010 оны долоодугаар сарын 17-нд Английн «Барнет» багтай хийсэн нөхөрсөг тоглолтонд Арсеналын бүрэлдэхүүн дэх анхны гараагаа хийсэн Шамах арав хоногийн дараа Австрийн Нейсидл багтай хийсэн тоглолтонд анхны гоолоо оруулж байжээ. 2010 онд зохиогдсон «Emirates Cup» тэмцээний сорилын тоглолтын үеэр талбай дээрээ Италийн Милан багийг хүлээн авч тоглосон тоглолтонд Арсеналын нэрийн өмнөөс гоолдов. Харин наймдушаар сарын 15-нд Премьер лигийн нэгдүгээр тойргийн Ливерпүүл багтай 1-1 харьцаагаар тэнцсэн тоглолтонд Шамах лигийн анхны гараагаа хийж, боломжийн тоглолт үзүүлсэнийг тоглолтын үндсэн цаг өндөрлөхийн өмнөхөн хөндлөн дамжуулалтаар ирсэн бөмбөгийг мөргөж хаалгач Пепе Рейнагаар өөрөөр нь тэнцээний гоолыг оруулуулсан гэдгээс харж болох юм. 2010 оны наймдугаар сарын 21-нд Блэкпүүл багийг «Эмиратс» цэнгэлдэхдээ хүлээн авч 6-0 харьцаагаар бут ниргэсэн тоглолтонд Шамах Премьер лигийн анхны гоолоо хийсэн билээ.
2013 оны нэгдүгээр сарын 4-нд Шамах «Вест Хэмд» 2012/13 он дуустал зээлээр ирэв.
2013 оны наймдугаар сард «Кристал Пэласт» жилийн гэрээгээр элссэн. 2014 оны долоодугаар сард гэрээгээ 2016 оны зун хүртэл сунгасан.
Гадны холбоос
Ангилал:Мароккогийн шигшээ багийн хөлбөмбөгчин Ангилал:Хөлбөмбөгийн довтлогч Ангилал:Бордо багийн тоглогч Ангилал:Арсенал багийн тоглогч Ангилал:Вест Хэм Юнайтед багийн тоглогч Ангилал:Кристал Пэлас багийн тоглогч Ангилал:Мароккочууд Ангилал:1984 онд төрсөн
Сакайгава Намиэмон
right|thumbnail|150px|Сакайгава Намиэмон Сакайгава Намиэмон (境川 浪右衛門, さかいがわ なみえもん, 1841 оны 5 сарын 28 - 1887 оны 9 сарын 16) нь Японы сүмо бөхийн 14 дэх ёкозүна юм. 169см өндөртэй тэрээр нийт ёкозүнанууд дунд 4-т орох намхан сүмоч болно. Ид үедээ 128кг жинтэй байжээ.
Намтар
Шимооса муж буюу одоогийн Чиба мужийн Ичикавагийн уугуул түүний жинхэнэ нэр нь Үдагава Масакичи ажээ. Нэрээ Ичикава Масакичи болгож сольсны дараа, Ичикава Намиэмон нэртэй болжээ. 13 настайгаасаа уушийн газар ажиллаж, торхтой дарсыг хөнгөхөн өргөчихдөг байсан хүүг эзэн нь Сакайгава дэвжээнд танилцуулан оруулжээ. 1857 оны 11 сарын тэмцээнд анх барилдаж, 1867 оны 4 сар гэхэд дээд зиндаанд орж чадсан байна. 1869 оны 11 сарын тэмцээний дараа оозэки цол хүртэж, шикона буюу дэвжээний нэрээ Масүйзан байсныг Сакайгава болгон өөрчилжээ. 1876 оны 2 сард Гожо овгийнхон түүнийг ёкозүна болгохыг зөвшөөрч, 1877 оны 2 сард Ёшида Цүкасагийнхан хүлээн зөвшөөрсөн байна. Сакайгава 1881 оны 1 сарын тэмцээний дараа зодог тайлж, Сакайгава нэрээр сүмогийн холбоонд үлджээ. Тэрээр 46 насандаа хорвоог орхисон байна.
Амжилт
Дээд зиндаанд 28 башо барилдаж, 118 ялалт, 23 ялагдал, 71 тэнцээ, 63 өнжсөн. Ялалтын хувь 83.7. Түрүүтэй дүйцэхүйц амжилтыг 5 удаа үзүүлсэн.
Ангилал:1841 онд төрсөн Ангилал:1887 онд өнгөрсөн Ангилал:Японы сүмоч Ангилал:Ёкозүна
Виктор Лялин
Виктор Андреевич Лялин (ЗХУ-ын хөгжмийн зохиолч, цэргийн хөгжмийн удирдаач) 1926 онд Москва хотын цэргийн хөгжмийн дээд сургуулийн удирдаачийн ангийг төгссөний дараа Улаан Армийн дээд удирдлагаас БНМАУ-д ажиллах шийдвэр авчээ. Д.Лялин монголд ЗХУ-ын маршал Ворошиловоос монгол ардын армид бэлэглэсэн цэргийн үлээвэр хөгжмийн зэмсгийг авчирч Бүх цэргийн яаманд хүлээлгэн өгчээ. В.Лялинг Улаанбаатар хотын I морьт дивизийн үлээвэр найрал хөгжмийн удирдаачаар томилжээ. Энэ найрал хөгжим удалгүй Улаанбаатар хотын гарнизоны үлгэр жишээ найрал хөгжим болсон байна. В.Лялин монголд 8 жил алба хаахдаа цэргийн үлээвэр найрал хөгжмийн шилдэг хөгжимчин, шилдэг удирдаачдыг бэлтгэхийн сацуу монголын хөгжмийн амьдралд өргөн хүрээтэй оролцож байлаа. 1933 онд Москва хотноо монгол хөгжмийн пянз бичлэг хийлгэжээ. В.Лялин монгол хэл өөрөө сурч хөдөө орон нутгаар явж ардын дууч, хөгжимчидтэй уулзаж монгол ардын хөгжмийг сурвалжлан цуглуулж байжээ. 1935 онд монгол ардын дууны нооттой түүврийг хэвлэхэд тэрээр чармайлт гарган оролцсон гэдэг. 1936 онд “Тэнэг засаг сохор чавганц” аялгуут жүжгийн хөгжим уул жүжгийг өөрөө удирдан тоглуулсан байна. Хожим нь “Партизан хүүгийн зам дээр” аялгуут жүжгийн хөгжмийг өөрийн туслах удирдаач Т.Балданцэрэнтэй хамтран бичжээ. БНМАУ-ын засгийн газар, Ардын армийн дээд командлал В.Лялины монголын хөгжмийн соёлыг хөгжүүлэхэд оруулсан хөдөлмөр, уран бүтээлийг үнэлж түүнд “Алтан гадас” одон шагнажээ.
Эрик Дурм
Эрик Дурм (Erik Durm; 1992 оны тавдугаар сарын 12, Пирмазенс) — Германы хөлбөмбөгчин, Дортмундын «Боруссиа» болон Германы шигшээн хамгаалагч.
Шигшээдээ 2014 оны зургадугаар сарын 1-нд Камеруны эсрэг (2:2) дебют тоглолтоо хийсэн Дурмийг удаахь өдөр нь ДАШТ-2014 тэмцээнд оролцуулахаа албаныхан мэдэгдэв. Тэмцээний бүхий л тоглолтуудад сэлгээнээс гараалах шинжтэй байв.
Амжилт
Багийн
«Боруссиа Дортмунд»
Шигшээ
Германы шигшээ
Гадны холбоос
Ангилал:Германы хөлбөмбөгчин Ангилал:Германы шигшээ багийн хөлбөмбөгчин Ангилал:Майнц 05 багийн тоглогч Ангилал:Боруссиа Дортмунд багийн тоглогч Ангилал:Хөлбөмбөгийн дэлхийн аварга Ангилал:Германчууд Ангилал:1992 онд төрсөн
Крымын хойг
Крымын хойг (Украин хэл: Крим, Крым) нь Хар тэнгисийн хойд эрэгт орших, Украинд харьяалагдах хойг юм. Эрт цагт Таурика (Taurica) гэж нэрлэгддэг байв. right|300px|thumb|Украин, Крымын Автономит Бүгд Найрамдах Улс. Баруун болон өмнө талд нь Хар тэнгис, зүүн хойд талд нь [[Азовын тэнгис оршино.]]
Газар зүй
right|300px|thumb|Сансраас авсан зураг right|300px|thumb|1945 онд Ялтын хэлэлцээр явагдсан амралт сувиллын хот [[Ялта]] Крымын хойг нь 5-8км өргөнтэй зурвасаар Евразийн эх газартай холбогддог. Хойд өргөргийн 44 хэм 23 минутаас 44 хэм 23 минутын хооронд (322км), дорнод уртрагийн 32 хэм 30 минутаас 32 хэм 30 минутын хооронд (177км) 26,100 км2 орчим талбайг эзлэн оршино.
Эргийн хэсэг нь усанд идэгдсэн, гүн хавцал ихтэй.
Зүүн өмнөд эргийн дагуу Яйлагийн уулс (Yaila-Dagh) сунан тогтсон. Нийт нутгийн 75% нь тал хээр нутаг бөгөөд эртний скифүүдийн булш, дурсгал элбэг байдаг.
Улс төр
Крымын хойгийг эзлэн Украин улсын Бүгд Найрамдах Өөртөө Засах Крым Улс оршин байна.
Хүн ам
Украин улсад харьяалагддаг тус хойгт оросууд хүн амын ихэнх хэсгийг эзлэнэ. Мөн украин, крымын татарууд оршин суудаг.
Орос, Украинчууд тус хойг 1783 онд Оросын харьяанд орсноос хойш шилжин суурьшиж эхэлсэн бөгөөд тэдний ихэнх нь Дэлхийн хоёрдугаар дайны дараа нүүн иржээ. Крымын татарууд 13-р зуунаас амьдарч байгаа юм.
Гадаад холбоос
Ангилал:Европын хойг  Ангилал:Оросын хойг Ангилал:Украины хойг Ангилал:Хар тэнгисийн хойг
И Мён-баг
И Мён-Бак (이명박, 李明博; 1941 оны 12 сарын 19-нд төрсөн.) Бүгд Найрамдах Солонгос Улсын 17 дахь ерөнхийлөгч. Жинхэнэ нэр нь Сан Жон (相定). Хюнда барилгын компанийн захирлаар ажиллаж байсан, 14 болон 15 дахь удаагийн Улсын их хуралд сонгогдож байсан. Мөн Сөүл хотын 32 дахь захирагчаар ажиллаж байсан. 2007 оны 12 сарын 19-нд БНСУ-ын ерөнхийлөгчийн сонгуульд ялалт байгуулснаар тус улсын ерөнхийлөгчийн албанд томилогджээ.
Бага нас
И Мён-Бак нь Японы колоничлолын үе болох 1941 оны 12 сард одоогийн Япон улсын Осака хотын Ширанү дүүрэгт харъяалагдах Жусончуудын амьдардаг (хуучнаар Оосака хотын Накакаваүчи-гүн, Ками-мүра) дүүрэгт төрсөн. 4 эрэгтэй, 3 эмэгтэй хүүхэдтэй айлын 3 дахь хүү юм. Гэр бүлийнхэн нь ядуу амьдралын улмаас Япон руу дүрвэсэн бөгөөд чөлөөлөлтийн дараа 1945 оны 11 сард Кёнбүг аймгийн Пухан гэдэг газар руу буцаж ирж суурьшжээ.
Сургуульд суралцсан нь
Эдийн засгийн асуудлаас шалтгаалан ахлах сургуулиа дүүргэлгүй хаяжээ. Гэсэн хэдий ч анги даасан багшийн ятгалгаар төлбөрөөс хөнгөлсөн хугацаанд л суралцах болно хэмээн амлалт өгөн, Дунжи ахлах сургуулийн оройн ангид элсэн орж, 3 жил онц сайн дүнтэйгээр тэтгэлэг аван суралцаж сургуулиа төгсжээ. Дараагаар нь Сөүл хот руу яван, 1 жил хар ажил хийсний эцэст, Гурё их сургуулийн эдийн засгийн ангид элсэн орж суралцсан. Өглөөгүүр цэвэрлэгчийн ажил хийн сургалтын төлбөрөө олж байжээ. Дээд сургуулийн 2-р курст суралцаж байхдаа цэргийн албанд татагдсан бөгөөд, мөгөөрсөн хоолойн үрэвсэл (бронхит) нь архагшиж хүндрэн, цэргийн албанаас чөлөөлөгджээ. Дээд сургуулийн 3-р курст байхдаа Гурё их сургуулийн эдийн засгийн факультетын оюутны зөвлөлийн даргаар сонгогдон, дараа жил нь 1964 онд тус сургуулийн оюутны зөвлөлийн даргаар сонгогдон, Япон-Солонгосын дипломат харилцааг эсэргүүцэн 6 сарын 3-ны хөдөлгөөнийг зохион байгуулж байгаад эрэн сурвалжлагдах болжээ. Үүний дараа улсын батлан хамгаалах байгууллага дээр сайн дураараа очин мэдүүлэг өгчээ. 3 жилийн хорих ял, 5 жилийн тэнсэн харгалзах ял аван, Сөүл хотын хорих газарт 6 сар хоригджээ.
Хьюнда барилгын компанид ажилласан нь
Оюутны хөдөлгөөнд оролцон хоригдож байсны улмаас ажил олдохгүй байсан тул тэрээр ерөнхийлөгч асан Пак Жон Хыи-д засгийн газрын зохисгүй байдлын талаар “Ажилд ороход саад болох” хэмээн шүүмжилсэн захиа бичжээ. Ерөнхийлөгчийн тамгын газрын дарга түүн дээр хүрч ирэн “Залуу хүн өөрийн хүч чадлаар хөл дээрээ босоход саад хийж буй бол төрөөс тэр асуудлын хариуцлагыг үүрэх болно”хэмээн дамжуулж хэлжээ. Дараагаар нь тэрээр Хьюнда барилгын компанид ажилд орсон ажээ. Тэрээр ярилцлагын шалгалтын үед “Барилга гэж юу вэ?” хэмээн асуухад “бүтээл” хэмээн хариулсан гэдэг. Сүүлд тэрээр 1965 онд Хьюнда барилгын компанийн ажиллах болжээ. Хьюнда компанид ажилд орсноос 1 жилийн дараа Тайландын Патани болон Малайзын хил Наративадыг холбосон хурдны замын барилгын ажлын үеэр гарсан үймээн самуунаас компанийн эд материалыг хамгаалсан хэмээн ажилд ороод 2 жил ч болоогүй байхад албан тушаал ахин, 29 настайдаа хувь нийлүүлэгчдийн тэргүүн, 12 жилийн дараа 1977 онд 35 настайдаа Хьюнда барилгын компанийн захирал, 1988 онд тус компанийн тэргүүлэгч болжээ. Хьюнда компанид ажиллаж байхдаа дэлхийд уртаараа 3-т орох Малайзын Пинан гүүр, Иракын дулааны эрчим хүчний үйлдвэрийг барих зэрэг дэлхийн олон улс орнуудад барилгын ажил хийсэн бөгөөд Саудын Арабаас захиалсан, тухайн үедээ хэмжээгээрээ дэлхийд томоохонд тооцогдох Жүбэилийн усан боомтын барилгын ажлыг гүйцэтгэн, солонгос улсад ихээхэн хэмжээний ашиг оруулжээ. Харин 1980 оны 9 сард Иран Иракын хооронд дайн дэгдэн, томоохон хэмжээний барилгын ажил авах ёстой төлбөрөө авч чадахгүйд тулах үед, түүнчлэн 1990-1991 онд Ирак Кувейтын хооронд дайн дэгдсэний улмаас төлөгдөөгүй байсан төлбөрийг авахад хэцүү болон ажлаасаа огцорсноос хойш 9 жилийн дараа 2001 онд Хьюнда барилгын компани ажил хаях үед ажил хаях шалтгааны эхлэлийг тавьсан хэмээгддэг. 1992 онд ерөнхийлөгчийн сонгуулийн үеэр Жон Жү Ёнын үед Хьюнда групын тэргүүнд нэр дэвшилгүй, Ардчилсан намаас парламентад нэр дэвшин улс төрд хөл тависнаар, Жон Жү Ёнтой харьцах харьцаа нь муудсан байна. Гэсэн ч 2007 оны ерөнхийлөгчийн сонгуулийн өмнө Жон Мун Жүн гишүүнийг намд элсэж орсноор Жон Жү Ёнтой найрамдсан хэмээн хэвлэл мэдээллээр яригдаж байжээ.
Улс төрд хөл тавьсан нь
И Мён-Бак нь 14 дэх удаагийн парламентын сонгуулиар сонгогдон улс төрд хөл тавьсан байна. Хөрөнгөө олон нийтэд зарлахаас өмнө байр өмчлөх эрхээ шилжүүлэх, үл хөдлөх хөрөнгийн үнэлгээ нь тодорхой бус зэрэг шалтгаанаар олон нийтээс шүүмжлэл хүлээж байв. Тэрээр 1995 онд орон нутгийн сонгуульд ерөнхий сайд Жон Вон Шиг болон Ардчилсан намаас нэр дэвшигч Сөүл хотын захирагчтай өрсөлджээ. “Өрсөлдөөн гэдэг нь ард түмэнд өгч буй амлалт ” хэмээн ярьж байсан бөгөөд, сонгуульд ялагдал хүлээжээ. Дараагаар нь тэрээр 15 дахь удаагийн парламентын сонгуульд Жунну тойргоос И Жун Чан, Ну Мү Хёнтой хамт нэр дэвшин, ялалт байгуулан парламентын гишүүн болжээ. Сонгуулийн төлөвлөгөөг хариуцсан зөвлөх ажилтан Ким Юү Чан нь 700 тэрбумын сонгуулийн зардлын мөнгөн үнийн дүнг дарагдуулан 70 сая вон хэмээн мэдүүлэг өгсөн нь илэрсэн байна. Үүний дараа И Мён-Бакын зөвлөхүүд Ким Юү Чаныг гадаад руу зугтаалгасан явдал ч бас ил болжээ. И Мён-Бак нь шүүх ажиллагааны үймээн шуугианы үеэр парламентын гишүүнээс өөрийн хүсэлтээр огцорчээ. 1998 оны 3 сард Жү Сон Ён прокурор 2 жил 6сарын ял оноосон бөгөөд, Сөүл хотын дээд шүүхээс 4 сая вонын торгууль ноогдуулжээ. Тухайн үед Сөүлийн хотын захирагчийн албан тушаалд нэрээ дэвшүүлнэ хэмээн ярьж байсан И Мён-Бак нь дээд шүүхийн тогтоолын талаар “хуулийн тогтоол гэхээс илүүтэй төр засгаас гаргаж буй тогтоол бөгөөд хүлээн зөвшөөрөх аргагүй” хэмээн өөрийн санал бодлоо илэрхийлж байв. Хан Нара намаас Сөүл хотын захирагчийн албан тушаалд нэр дэвшүүлээгүй байна. Парламентын хурлын үеэр төр засагт хандан тавьсан асуултандаа “ Сөүлээс Пүсан хүртэлх тээврийн зардал Пүсанаас АНУ-ын Лос-Анжелес хот хүртэлх далайн тээврийн зардлаас өндөр өртөгтэй байдаг” хэмээн дурдсан бөгөөд 500 км хүртэлх одоогийн мөрдөгдөж буй “Ханбандугийн усан тээвэр” хэмээх албан ёсны амлалтын эхлэл болох “Кёнбү тээвэр “барилгын ажлыг санал болгожээ.
Үнэт цаасны зах зээл дээр ажилласан нь
И Мён Пак нь парламентын гишүүнээс огцорсны дараа АНУ-д амьдарч байгаад Солонгост эргэж ирэн үнэт цаасны зах зээл дээр ажиллах болжээ. Эл Кэй банк хэмээх хөрөнгө оруулалтын компани байгуулсан боловч амжилтанд хүрч чадаагүй байна. Энэ үед хамтран үйл ажиллагаа явуулж байсан Ким Кён Жүнтэй хамт түүний байгуулсан BBK компанийн хувьцааны үнийг унагаж, ихэсгэж байсантай холбогдуулан И Мён Пакыг хэргийн хамсаатан байсан гэсэн сэжиг таамаг байсны улмаас прокурораас хэргийг мөрдөн шалгаж, 2007 оны 12 сарын 6-нд И Мён Пак нь BBK-тай холбоогүй хэмээн дүгнэлт гаргажээ.
2007 оны БНСУ-ын Ерөнхийлөгчийн сонгууль
И Мён-Бак нь 2007 оны 8 сарын 20-нд Хан Нара намын бүгд хурлаас Пак Гын Хэ, Вон Хыи Рюун, Хун Жүн Пюу зэрэг нэр дэвшигчидтэй өрсөлдөн, Пак Гын Хэг 2452 саналын зөрүүтэйгээр ялан, 2007 оны ерөнхийлөгчийн сонгуульд нэр дэвшихээр болсон байна. Тухайн үед намын гишүүдийн дунд явуулсан санал асуулгын үеэр Пак Гын Хэ гишүүний рейтинг өндөр байсан хэдий ч, иргэдийн дунд явуулсан санал асуулгаар Пак Гын Хэ гишүүнээс илүү санал авчээ. 2007 оны 12 сард ерөнхийлөгчийн сонгуульд нэр дэвшигчийн талаар хэвлэл мэдээллийн байгууллагаас явуулсан санал асуулганд түрүүлж байсан ба 2007 оны 12 сарын 19-нд тус бүр 26%, 15% гэсэн санал авсан Ардчилсан намын дарга Жон Дун Ён болон бие даан нэр дэвшсэн И Хуи Чан нарыг 49%-ийн саналаар ялан, тус улсын 17 дахь ерөнхийлөгчөөр сонгогдсон байна. Тэрээр 2008 оны 2 сарын 25-нд албан ёсоор ерөнхийлөгчийн албан тушаалаа хүлээж авсан.
Ангилал:Өмнөд Солонгосын ерөнхийлөгч Ангилал:Сөүлийн засаг дарга Ангилал:Өмнөд Солонгосын үндэсний хурлын гишүүн Ангилал:Перугийн Нарны одон шагналтан Ангилал:Заан одон шагналтан Ангилал:Италийн Бүгд Найрамдах Улсын Гавьяаны одон шагналтан (их загалмай одонгийн гинжтэй) Ангилал:Серафимов одон шагналтан Ангилал:Өмнөд Солонгосчууд Ангилал:1941 онд төрсөн
Одко
Odko Mongolian Одко нь 2004 оноос Английн Лондон xотод үүссэн En Route хамтлагаас уран бүтээлийн гараагаа эхэлсэн бөгөөд 2007 оноос бие даан бүтээлээ туурвиж эхэлсэн, Монголын xип xоп уран бүтээлч xун юм. Түүний анхны цомог нь B Production дуу бичлэгийн студид 2008 онд бичигдэж. Улмаар 2008 онд тэрээр "Pessimist to Optimist" анхны цомгоо худалдаанд гаргажээ.
Азийн морин дивиз
Азийн морин дивиз нь Оросын иргэний дайнд болон Монголын 1921 оны Ардын хувьсгалын жилүүдэд орос бус ази гаралтай үндэстнүүдээс бүрдүүлсэн цэргийн нэгтгэл юм. Тус дивиз нь Барон Унгерн фон Штернбергийн удирдлагаар 1921 онд Монголын Нийслэл хүрээг хятадын гамин цэргээс чөлөөлсөн түүхэн гавьяатай юм.
Монголд нэвтэрсэн нь
Урьд нь Семенов, Унгерн хоёр цагаан хааны цэрэг байхдаа Монголын Ховдын хязгаарт офицерээр алба хашиж байсан найзууд билээ. Тийм ч учраас эд Монголыг сайн мэддэг байсан юм. Унгерний цэрэг Хүрээ рүү Сэлбэ Улиастай голын дундуур одоогийн Цагаан даваагаар даван ирж Хятадын армитай тулалдаад ихэд ялагдан буцсан. Энэ үед Хүрээн дэх оросуудын байдал хүндэрч хувьсгалч үзэлтэй Кучеренко нар биднийг гамин цэрэгт ховлосноос болж олон хүн шоронд орсон юм. Барон 1921 он гармагц хоёрдугаар сард дахин довтолж өөрөөсөө хэд дахин олон хүнтэй Хятадын байнгын армийг бутцохисон. Тэр үед маш их цуу явж байсан. Хятадын талд үнэн очдоггүй байсан болохоор олон мянган цэрэгтэй арми ирчихэж гэж сэтгэлээр унаад ялагдсан байх талтай. Хятадууд Бээжингээс нэмэлт хүч татах хүсэлт гаргасан байсан. Түүний түрүүчийг Барон өөрөө мордон Чойр орчимд хиар цохисон юм. Үүнээс хойш хятадууд Монголд Бароныг дийлэхгүй юм байна гэж ойлгоод дахиж нааш нь цэрэг цуух хөдөлгөөгүй.
Унгерн маш том төлөвлөгөөтэй байсан. Хүрээний ард түмний дэмжлэгээр Орост болсон иргэний дайны галыг эргүүлэх гэж оролдож, улаантнуудыг ялж, хаант засаглалыг сэргээхээр явж байв. Тиймээс Унгерн ард түмнийхээ үйлдсэн харгис хэрцгий байдлыг цэрэг ямар нэгэн байдлаар хязгаарлах гэж оролдсон боловч чадаагүй. Хаашаа ч харсан, хаа сайгүй дүүжлүүр байсан гэдгийг нүдээр үзсэн нэгэн гэрч дурссан. Хөөрхий ард түмэн, буддын лам нар, эмэгтэйчүүд, эрэгтэйчүүд, хөгшин залуу, хүүхэд ч бай тэдний дээр найгацгаав. Унгерн монголчуудын эсрэг харгислал үйлдсэн цэргүүдийг цаазаар авах хүртэл хатуу шийтгэх тухай зарлиг гаргасан боловч энэ зааврыг тэр бүр дагаж мөрддөггүй байв.
Гурав хоногийн дараа Унгерн хатуу дүрэм тогтоожээ: дээрэм тонуул хийсэн гэж сэжиглэгдсэн хүн бүр, тэр байтугай нутгийн оршин суугчдыг хүртэл хатуу шийтгэх ёстой байв. Удалгүй үймээн самуун бараг зогсов, нэг "гэхдээ" нь: антисемит Цагаан оросуудаас болж уг тогтоол нь еврейчүүдэд хамаарахгүй байв.
Хүрээ руу дайрсны дараа еврей гэр бүлүүд хотод үлдсэн хэвээр байсан бөгөөд Унгерны казакууд сонгодог погромуудыг хийжээ. Тэдний уламжлалд антисемитизм байдаггүй тул монголчууд юу болоод байгааг ойлгосонгүй. Еврейчүүдийг морин цэргүүд агнаж, Хүрээ хотын гудамжаар хөөж, линч хийж, зугаа цэнгэлийн зорилгоор олны өмнө тамлуулж байв.
Эшлэл
Ангилал:Олноо Өргөгдсөн Монгол Улсын түүх Ангилал:Монголын ардын хувьсгал
URL
Гипер холбоос  (Англи. URL [Unified Resource Locator]) гэдэг нь үнэн хэрэгтээ өөр  нэг веб хуудсын (сайтын) интернет  дэх хаягийг заасан бичиглэл юм. URL-хаяг нь WWW-д орших веб хуудсын (сайтын) байрлалыг тодорхойлдог. Мэдээж хаяг гэсэн утгаараа энэ нь дахин давтагдахгүй, цорын ганц байна.
Жишээ
http://www.baikhguisite.com/index.html Энд: index.html – веб хуудсын нэр www.baikhguisite.com – веб хуудсыг агуулах веб сайтын домен нэр http –харилцах протокол (ө.х. веб сервер ба клиент хоёрын хоорондоо “ярилцах” хэл) Ангилал:URI
.ca
.ca - Цахим сүлжээнд Канад улсыг илтгэх, латин үсгийн домэйн нэр.
Ангилал:Улс орны домэйн нэрс
Коринтианс (хөлбөмбөгийн баг)
Хөлбөмбөгийн Коринтианс баг (Sport Club Corinthians Paulista) нь Бразилын хөлбөмбөгийн баг бөгөөд Сан-Паулу мужаас гаралтай улсынхаа шилдэг багуудын нэгд зүй ёсоор тооцогддог баг билээ. 1910 оны есдүгээр сарын 1-нд Португал, Итали болон Испанийн гаралтай ажилчин ангийн хэсэг хүмүүс тус багийг байгуулсан гэх боловч багийн мөрдөж ирсэн дүрмийн дагуу Аргентин улсын харьяат тоглогчдоос бусдыг эгнээндээ элсүүлдэггүй ажээ. Өөрөөр хэлбэл тус багийн нийт тоглогчдын 99 хувь нь Бразил тоглогчид юм.
ФИФА Клубүүдийн ДАШТ-ий 2006 оны аварга баг Коринтианс нь Сан-Паулудоо л гэхэд 30 сая хөгжөөн дэмжигчтэй гэх бөгөөд хөлбөмбөгийн спортын ертөнц дэх багуудын хувьд атаархам үзүүлэлт байх нь лавтай.
Гарааны бүрэлдэхүүн
дэд ахлагч
Коринтианс багтай холбогдолтой вэбсайтууд
Ангилал:Бразилын хөлбөмбөгийн клуб Ангилал:1910 онд байгуулагдсан
Цагаан дэвлээ
Цагаан дэвлээ, Ardeola bacchus, нь зүүн Азид амьдрах, Дэглийнхэн овгийн ус гатлагч шувуу юм.
Цагаан дэвлээ 47 см урт биетэй, хар үзүүртэй шар хошуутай, мөн шар нүд хөлтэй. Үржлийн улирлын үед улаан, цэнхэр, цагаан алагласан өд сөдтэй болдог. Энэхүү шувуу нь цэнгэг болон давст устай нуур цөөрөм, намаг газар таарна. Загас, үе хөлтөн, шавьжаар хооллодог. Голдуу 3-6, цэнхэр ногоондуу өнгийн өндөг гаргана.
Цахим холбоос
Ангилал:Дэглийнхэн
Олт тойрог
Эх сурвалж
Ангилал:Румыны тойрог
Халх журам
Халх журам XVIII зууны Монголын түүхийн болон монгол хууль цаазын нэн чухал түүхэн баримт бичиг.
1691 онд Халх Монгол Манжийн эрхшээлд орсон ч Халхын хаад ноёд, төр, шашны том зүтгэлтнүүд 20 гаруй удаа янз бүрийн газар цугларан хуралдаж хэлэлцэн тогтоосон хуулиудыг Халхын дотоод нийгэм, улс төрийн асуудлыг зохицуулж байсан учир “Халх журам” хэмээн нэрийдсэн байна.
“Халх журам” нь Халх Монгол Манжид эзлэгдсэнээс хойш 18 жилийн дараа буюу 1709 онд гарсан ч Халхын дотоод асуудлыг энэ хуулиар зохицуулж байжээ. Манж Чин улсын Энх-Амгалан хаан “Шинэ дагасан халх нарыг түр тэдний хууль ёсоор болготугай” гэж зарлиг буулгаж байжээ. Хэдийгээр Манж улсын эрх захиргаанд орсон ч Халхын хан, ноёд бие даасан үйл ажиллагаа явуулж байсны нэг илрэл нь “Халх журам” юм.
“Халх журам”-ын жинхэнэ эх бичиг уламжлагдаж ирсэнгүй. Түүний дэлгэрэнгүй эх “Их намтар” гэдэг нэртэйгээр Амарбаясгалант хийдэд хадгалагдаж байсан тухай дээр үед бичгийн алба хааж явсан хүмүүс ярьдаг байсан ажээ.
Ангилал:Манжийн үеийн Монгол
Жозе Фонте
Жозе Мигел да Роча Фонте (José Miguel da Rocha Fonte; 1983 оны арванхоёрдугаар сарын 22-нд Пенафиел хотод төрсөн) — Португалын хөлбөмбөгчин бөгөөд «Саутхемптон» багт хамгаалагчаар тоглодог.
Замнал
2014 оны наймдугаар сарын 8-нд гэрээгээ гурван жилээр сунгав.
Гаднын холбоос
Ангилал:Португалын шигшээ багийн хөлбөмбөгчин Ангилал:Хөлбөмбөгийн хамгаалагч Ангилал:Спортинг Лиссабон багийн тоглогч Ангилал:Фелгейраш багийн тоглогч Ангилал:Виториа Сетубал багийн тоглогч Ангилал:Бенфика Лиссабон багийн тоглогч Ангилал:Эштрела Амадора багийн тоглогч Ангилал:Пасуш де Феррейра багийн тоглогч Ангилал:Кристал Пэлас багийн тоглогч Ангилал:Саутхемптон багийн тоглогч Ангилал:Вест Хэм Юнайтед багийн тоглогч Ангилал:Португалын хөлбөмбөгийн европын аварга Ангилал:Португалын Гавьяаны одон шагналтан (командлагч) Ангилал:Португалчууд Ангилал:1983 онд төрсөн
Сэргэн мандалтын үе
Сэргэн мандалтын үеийн онцлог шинж чанар нь соёл урлагийн нийгмийн шинж ба түүний Антропоцентризм буюу “ертөнцийн төвийг хүн гэж үздэг” сургаал юм. Тухайлбал энэ үед хамгийн түрүүнд хүн, хүний үйл ажиллагааг онцлон судалсанд оршино. Мөн түүнчлэн эртний соёл урлагийг судлах болж түүний “сэргэн мандалт”-ийг нөхцөлдүүлсэн тул ийнхүү нэрлэж томъёолжээ. “Сэргэн мандалт” гэсэн нэр томъёог Жорж Вазари гэх мэт италийн хүмүүнлэгийн ухааны судлаачид ашиглаж байжээ. Уг нэр томъёог орчин үеийн утгын илэрхийллээр нь анх XIX зуунд Жюль Мишле хэрэглэжээ.
Үндсэн тодорхойлолт
Бүгд найрамдах улс болон хотуудын өсөлт нь феодалын харилцаанд оролцдоггүй буюу гар урлалчид, мүжаан, худаалдаачид, банкны эзэд гэх мэтийн үйл эрхэлдэггүй анги давхарга өсөхөд нөлөөлөв. Дундад зуунд үүссэн иерарх (шатлан захирах ёс)-ийн үнэ цэнийн тогтолцоо, ялангуяа сүмийн соёл, түүний догшин болон энгийн хандлага тэдэнд бүгдэд нь харийн, үл мэдэх тотолцоо байлаа. Энэ нь хамгийн дээд баялаг бол хүн бөгөөд хувь хүний чанар, эрх чөлөө, түүний идэвхтэй үйл ажиллагааг судалдаг нийгэм-гүн ухааны шинжлэх ухаан болох хүмүүнлэг ёс (гуманизм)-ыг үүсгэв.
Хотуудад сүмийн хяналтаас гадуур шашны бус үйл ажиллагаа эрхэлдэг, ертөнцийг үзэх шинэ үзэлтэй болсон шинжлэх ухаан, урлагийн төвүүд бий болж, ертөнцийг үзэх эртний үзэлээс хүмүүнлэг ёсны хязгааргүй олон жишээг олж харж байв.
XV зууны дунд үед ном хэвлэн гаргах болсон нь ертөнцийг үзэх эртний үзлээс өвлөгдсөн зүйлүүд болон шинэ үзлүүд Европ даяар тархахад чухал үүрэг гүйцэтгэжээ.
XV зууны сүүлд дээд хөгжил цэцэглэлтдээ хүрч, XVI зуунд Барокын маньеризм үүссэнтэй холбоотой. Сэргэн мандалтын санааны хямралыг давж гарчээ.
Үүсэл
Сэргэн мандалт нь 13-р зууны сүүл үеийн Флоренцоос үүсэлтэй гэдгийг ихэнх түүхчид хүлээн зөвшөөрдөг ба Данте Алигери (1265-1321), Франческо Петрарка (1304-1375) нарын зохиолууд, Жиотто ди Бондоне (1267-1337)–гийн уран зураг нь сэргэн мандалтын үеийн гол төлөөлөл юм. Зарим эрдэмтдийн үзэж байгаагаар эрдэмтэд, уран барилгачид, зураачид, зохиолчид зэрэг хүмүүс хоорондын өрсөлдөөний үр дүнд сэргэн мандалт хэмээх ойлголт бүхий л салбарт бий болсон гэж үздэг.
Сэргэн мандалт нь яагаад анх Итали улсад үүссэн, чухам яагаад үүссэн талаарх асуудал нь өнөөг хүртэл маргаантай асуудлуудын нэг байсаар байгаа билээ. Тийм ч учраас үүний гарал үүслийн тухай хэд хэдэн онол бий.
Сэргэн мандалтын үеийн турш мөнгө болон урлаг нь гараас гарт дамжин явдаг байсан учир нь уран бүтээлчид амьдралаа залгуулах болон уран бүтээлээ туурвихад хэрэгцээт мөнгөө үйлчлүүлэгчдээсээ олдог байсан. Энэ нь уран бүтээлчид үйлчлүүлэгчдээсээ бүрэн хамаарна гэсэн үг. 14-16 дугаар зууны үед Итали нь Ази болон Европ руу худалдаагаа өргөжүүлсний улмаас эд баялаг тэнд цугларах болжээ. Тироль дахь мөнгөний уурхай нь мөнгөний урсгалыг нэмэгдүүлсэн. Дорноос Загалмайтны армийн авч ирсэн чамин хээнцэр хэв маяг нь Женоа болон Венецийн хөгжил цэцэглэлтийг нэмэгдүүлжээ.
Сэргэн мандалтын үеийн Латин болон Грекийн үе
Дээд дундад зууны үед латин эрдэмтэд Грек болон Арабын байгалийн шинжлэх ухаан, философи, математикийн судалгааны ажлуудад төвлөрч байсан бол Сэргэн мандалтын үеийн эрдэмтэд Латин ба Грекийн утга зохиол, түүхийн бүтээлүүдийг сэргээхэд гол анхаарлаа хандуулж байв.
Италийн нийгэм улс төрийн байдал
Дундад зууны төгсгөлийн Итали орон улс төрийн өвөрмөц системтэй байсан. Итали нь нэгдсэн төрт улсгүй, жижиг хот-улсууд болон газар нутгуудад хуваагдсан байдалтай байлаа: Италийн өмнөд хэсэгт Наполийн вант улс, төв хэсэгт Бүгд Найрамдах Флоренц Улс болон Папын улс, хойд болон баруун бүс нутагт Милан болон Женоа, зүүн хэсэгт Венец оршин байв. 15-р зууны Итали нь Европын хамгийн хотожсон бүс нутгуудын нэг байлаа. Олон хот Эртний Ромын үеийн барилгуудын балгас дунд байрлаж байсан нь сэргэн мандалтын сонгодог мөн чанар нь Ромын эзэнт гүрний зүрхэн хэсэгт оршиж байсантай холбоотой хэмээн бодогдуулна.
Венец нь Дорнодтой худалдаа хийх Европын гол хаалга, сайн чанарын шил үйлдвэрлэгч хот байсан бол харин Флоренц нэхмэл эдлэлийн төв байсан байна.
Үе шатууд
Сэргэн мандалтыг 4 үе болгон хувааж авч үзнэ:
Проторенессанс (Сэргэн мандалтаас өмнөх үе)
Сэргэн мандалтаас өмнөх үе (Проторенессанс) нь дундад зууны романск, готик уламжлалтай гүн гүнзгий холбоотой ба Сэргэн мандалтын бэлтгэл шат юм. Энэ үе нь хоёр дэд үеүдэд хуваагдана: Жиотто ди Бондонегийн үхлийн өмнөх үе, болон дараах үе (1337 он). Хамгийн чухал нээлтүүд болон гайхамшигт уран бүтээлчид нэгдүгээр дэд үед амьдарч ажиллаж байсан бол хоёр дугаар дэд үе Италид тархсан хар үхэл тахалтай холбоотой. Бүх нээлтүүдийг зөн совингоороо хийж байсан үе юм. XIII зууны сүүлд Флоренцид Арнольфо ди Камбиогийн бүтээл болох гол сүмийн барилга – Санта Мариа дель Фьоре дуган баригдаж, дараа нь түүний ажлыг Флоренцийн дуганы хонхыг урласан Жотто үргэлжлүүлжээ. Сэргэн мандалтаас өмнөх үеийн урлаг нь хамгийн түрүүнд Никколо болон Жованни Пизано, Арнольфо ди Камбио, Андреа Пизано нарын баримал дээр илэрч байлаа.
Эхэн үеийн Сэргэн мандалт
“Эхэн үеийн Сэргэн мандалт”-ын үе нь Италид 1420-1500 онуудад үргэлжилсэн. Энэ 80 оны турш эртний урлагаас их өөрчлөгдөөгүй боловч түүн дээр нэмж хөгжүүлэхийг оролдож байв. Хэдий бага багаар хөгжиж байсан ч амьдралын нөхцөл болон соёл эрчимтэй өөрчлөгдөх тусам зураачид дундад зууны суурийг бүр мөсөн халж өөрсдийн бүтээлийн ерөнхий үзэл санаандаа эртний урлагийн хэв маягийг шийдмэгээр хэрэглэж байв. Энэ үед Италийн урлаг эртний сонгодог хэв маягаар хөгжин дэвшиж байхад бусад орнуудад удаан хугацааны туршид уламжлалт готик хэв маягтай хэвээр байсан. Альпын нуруудаас хойд зүг рүү, мөн Испанид Сэргэн мандалт дөнгөж XV зууны сүүл хэсэгт эхэлж түүний эхэн үе нь дараагийн зууны дунд үе хүртэл үргэлжилсэн байна.
Дээд Сэргэн мандалт
Сэргэн мандалтын гуравдугаар үед хөгжил цэцэглэлт дээд хэмжээндээ хүрсэн тул “Дээд Сэргэн мандалт” гэж нэрлэжээ. Энэ үе Италид ойролцоогоор 1500-1527 онуудад үргэлжилсэн. Энэ үед италийн соёл урлагийн нөлөө Флоренцоос гарч II Юлий Ромын пап болсоноор Ром руу шилжжээ. II Юлий пап энэрэнгүй сэтгэлтэй, зоригтой, санаачлагатай байсан бөгөөд өөрийн ордондоо Италийн шилдэг зураачдыг цуглуулан маш чухал олон бүтээлүүдийг туурвиулж, уран зургийг хайрлах сэтгэлийг ард олонд өөрийн биеэр үлгэрлэн түгээж байлаа. Энэхүү папын болон түүний дотны албатуудын хүчээр Ром хот яг Периклийн үеийн шинэхэн Афин шиг болон хөгжсөн юм. Ромд олон тооны дурсгалтай барилгууд баригдаж, гайхамшигт баримлууд бүтээгдэж, одоог хүртэл үнэ цэнээ алдаагүй хөрөг зургууд зурагдаж байсан бөгөөд эдгээр урлагийн төрлүүд бие биетэйгээ харилцан үйлчилж нэг нэгнээ дэмжих замаар хөгжжээ. Эртний урлагийг илүү нарийн судалснаар урлагийн бүтээл бүрт сонгодог хэв маяг сууж, дундад зууныг санагдуулам шинжүүд бүр мөсөн арилжээ. Хэдий эртний урлагийн шинж байдлыг өөрчлөлгүйгээр давтаж байсан ч зураач нарын өөрсдийн бүтээлч сэтгэлгээг хязгаарлаж чадсангүй. Тэд авхаалж самбаа мөн төсөөлөн бодох чадвараа ашиглан эртний Грек-Ромын сонгодог урлагаас өөрт хэрэгтэй шинжийг сонгож чөлөөтэй бүтээлээ туурвиж байсан.
Хожуу үеийн Сэргэн мандалт
Хожуу үеийн Сэргэн мандалт Италид 1530 оноос 1590-1620 он хүртэл хамарчээ. Зарим судлаачид Хожуу үеийн Сэргэн мандалтад 1630-аад оныг хамруулдаг. Энэ нь урлаг судлаачид, түүхчдийн дунд маргаан үүсгээд байгаа юм. Энэ үеийн соёл болон урлагийг нэгдсэн нэршлээр нэрлэхэд төвөгтэй байсан. Учир нь тэдний үүсэл илрэл нь хоорондоо маш их ялгаатай байжээ. Жишээлбэл, Британника нэвтэрхий тольд: “Сэргэн мандалт нь түүхэн нэгдмэл үе байсан ба 1527 онд Ромын уналтаар төгсгөл болсон” гэж тэмдэглэсэн байна. Ертөнцийг үзэх үзлийн зөрчлүүд, мөн хямралын үеийн уналтаас үүдэн Флоренцод янз бүрийн нийлмэл өнгө болон муруй шугамаас бүрдсэн “тогтворгүй” урлаг - маньеризм газар авчээ. Коррежо ажиллаж байсан Пармад маньеризм урлагийг 1534 онд зураачийг өөд болсноос хойш дэлгэрүүлжээ. Венецийн урлагийн уламжлал өвд хөгжлийн өөрийн учир зүй байв: 1570 оны сүүл хүртэл тэнд Паллиадо, Тициан нар ажиллаж байсан бөгөөд тэдний бүтээл Флоренц, Ромын хямралын үеийн үйл явдлуудтай холбоогүй байжээ.
Урлаг
Италид Сэргэн мандалтын үед урлаг, түүний дотор уран зураг ихэд хөгжсөн. Уран зураачид гэрэл, сүүдрийг судалж, тэр ч бүү хэл Леонардо да Винчи хүний биеийн бүтцийг судалж, уран зургийн шинэ аргыг бий болгож байлаа. Ийнхүү гоо зүйн тогтсон ойлголтууд бий болсон юм.
Уран барилгын хувьд, Филиппо Брунеллески эртний сонгодог барилгуудын туурийг судлан хэв маягийг нь дахин сэргээхэд нэлээд хувь нэмрээ оруулсан уран барималч юм. Түүний гол бүтээл нь Флоренцийн цогчин дуганы бөмбөгөр оройт байгууламж юм. Ийм зарчмаар баригдсан анхны барилга нь Мантуад Альбертагийн барьсан Гэгээн Энднрьюгийн сүм байлаа.